मछरेंगा
मछरेंगा या कॉमन किंगफिशर (अंग्रेजी: Common Kingfisher; बैज्ञानिक नाँव:Alcedo atthis) एगो भारी ठोड़ वाली चिरई बाटे। ई रंग बिरंगी आ सुन्दर चिरई होखे ले।

मछरेंगा के कई ठो उपप्रजाति भी पावल जालिन। ई एशिया, यूरोप आ उत्तरी अफिरका के हिस्सन में पावल जाले। ई पक्षी साफ़ पानी के एगो बहुत नीक पहिचान हवे आ कौनों  इलाका में एकर पावल जाइल ई बतावे ला की ओह इलाका के पानी के भण्डार (ताल, झील, तालाब, नदी वगैरह) बहुत प्रदूषित नइखे भइल। कृत्रिम तरीके से बांध  बनावल या पानी के बहाव के मैनेज कइल एकरा संख्या पर खराब असर डाले ला।

भूगोलीय बिबिधता
क्षेत्र की अनुसार एकरा कई गो उप प्रजाति पावल जाली।

 A. a. ispida (लिन्नायास, 1758)। मिलन काल में: दक्खिनी नार्वे, आयरलैंड आ स्पेन से पच्छिमी रूस आ रूमानिया ले, जाड़ा (गैर-मिलन काल) में पुर्तगाल आ ईराक ले।
 A. a. atthis (लिन्नायास, 1758)। Breeds from उत्तरी-पच्छिमी अफिरका आ दक्खिनी इटली से अफगानिस्तान, कश्मीर क्षेत्र, उत्तरी सिनजियांग, आ साइबेरिया; जाड़ा में ई दक्खिन ओर बढ़ के इजराइल, उत्तरी-पूरबी सूडान, यमन, ओमान आ पाकिस्तान ले पहुँच जाला। A. a. ispida के तुलना में एकर कलँगी ढेर हरियर, पेट की ओर के निचला हिस्सा ढेर पियाराहूँ होला आ ई ओकरा ले कुछ हल्का सा बड़ आकार के होला।
 A. a. bengalensis (ग्मेलिन, 1788)। मिलन काल में दक्खिन एशिया आ दक्खिन पूरुब एशिया में भारत से ले के इंडोनेशिया चीन कोरिया, जापान आ पूरबी मंगोलिया में; जाड़ा में ई दक्खिनी इंडोनेशिया आ फिलिपींस ले पहुँच जाले। यूरोपियन प्रजाति की तुलना में तनी छोट बाके ढेर चमकीली चिरई हऽ।
 A. a. taprobana (क्लेनश्मिड, 1894)।  श्री लंका आ दक्खिनी भारत के स्थायी मिलन-काल वाली। ऊपरी हिस्सा चमकीला नीला होला न कि हरियाराहूँ नीला आ एकर आकार भी A. a. bengalensis के बराबर होला। 
 A. a. floresiana (शार्प, 1892)। बाली आ तिमोर के स्थायी मिलन-काल वाली। A. a. taprobana नीयर, नीला रंग अउरी गहिरा होला।
 A. a. hispidoides (लेसन 1837)। Resident breeder from सुलावेसी से न्यू गिनी आ पच्छिमी प्रशांत के दीप सभ ले स्थायी रूपसे मिलन काल में रहे वाली। रंग A. a. floresiana के तुलना में गहिरा।
 A. a. solomonensis (रॉठचाइल्ड & हार्टर्ट 1905)। सोलोमन दीप आ आसपास। दक्खिनी पूरबी एशिया में पावल जाए वाला किंगफिशर में सभसे बड़ आकार वाली।

संदर्भ

बाहरी कड़ी

 कॉमन किंगफिशर, वीडियो, फोटो आ आवाज इंटरनेट बर्ड कलेक्शन।
 Ageing and sexing (PDF; 5.3 MB)  by Javier Blasco-Zumeta & Gerd-Michael Heinze

चिरई
किंगफिशर
भारत के चिरई